recursal/SuperWikiNEXT-32B huggingface dataset:
**LegalDocumentXML** הוא סטנדרט מבוסס XML המתוחזק על ידי ארגון OASIS שנועד לספק שיטה כללית לכתיבה, עריכה ושיתוף של מסמכים משפטיים כדוגמת מסמכי חקיקה, מסמכים פרלמנטריים, לצורך החלפתם בין מוסדות בינלאומיים. הסטנדרט כולל מודל משותף של נתונים ומטא־נתונים המאפשרים שיתוף מסמכי חקיקה בין שותפים שונים בתהליכי חקיקה בכללם: פרלמנטים, בתי קונגרס, משרדי ממשלה, בתי משפט ומוסדות ממשלתיים. 
הסטנדרט יוצר גם פורמט אחסון לטווח ארוך של גישה מסמכים פרלמנטרית, חקיקה ומשפטית המאפשרת חיפוש, פרשנות, וויזואליזציה של מסמכים.

מטרות הסטנדרט
-------------

סטנדרט LegalDocumentXML שואף להשיג את המטרות הבאות:

* ליצור סטנדרט מסמך משפטי משותף לחילופי מסמכים פרלמנטריים, חקיקתיים ומשפטיים בין מוסדות בכל מקום בעולם.
* לספק פורמט אחסון לטווח ארוך של גישה מסמכים פרלמנטרית, חקיקה, משפטית המאפשרת חיפוש, פרשנות, ויזואליזציה של מסמכים.
* ליצור מודל נתונים ומטא־נתונים משותפים, שיהיו ניתנים לשיתוף ולהרחבה, באמצעות כלים טכנולוגיים, על ידי עמיתים מומחים - בין אם הם בתי משפט, פרלמנטים, וועדות, בתי קונגרס או משרדי ממשלה.
* ליצור מנגנון משותף למתן שמות וקישורים למשאבים (URI), כך שיהיה ניתן לצטט בקלות ולייצר הפניות אל מסמכי חקיקה ומסמכים משפטיים.
* לאפשר את הבנת המסמך - באמצעות פרשנות הסכימה, ללא סיוע של כלי תוכנה מיוחדים.
* לאפשר הרחבה - כלומר לאפשר את שינוי המודל באמצעות שימוש בסטנדרט Akoma Ntoso, ללא פגיעה ביכולת התקשורת עם מערכות אחרות.

הסטנדרט מבוסס על אוצר המילים ועל סכימת ה-XML של Akoma Ntoso. מסיבה זו, הסטנדרט שומר על השם "Akoma Ntoso" ושורש ה-XML של הסטנדרט נקרא "akomaNtoso".

התקן הוא תקן פתוח שנועד להפוך את המבנה והמשמעות של המסמכים המשפטיים לקריאים על ידי מכונה. תגיות ה-XML בו מאפשרות הוספת משמעות סמנטית לתוכן הטקסט. משמעות זו מאפשרת את קריאת הטקסט המשפטי באמצעות מכונות תוך הבנת המשמעות וההקשר של הטקסט. מהסטנדרט מתאר גם את מבנה המסמך, חלוקתו לפרקים, חלקים, סעיפים, מנה הערות שוליים וכיוצא בזה. בדרך זו, מחשב יכול לנתח מידע באמצעות תהליכים הדומים לחשיבה והסקת מסקנות אנושיים, אך באופן מהיר יותר באופן מאסיבי, כך ניתן להשיג שירותים מתקדמים חכמים.

הפיכת מסמך ל"קריא" על ידי מכונה מתבצע באמצעות הוספת "תגים" Markup. תגים אלו מאפשרים למכונה לסרוק במהירות את הטקסט ולנתח את המשמעות שלו.

ראו גם
------

* אקומה נטוסו

קישורים חיצוניים
----------------

* אתר האינטרנט הרשמי של LegalDocML
**עמית ניסן**  (שם מדעי: ***Amit nissan***; מילולית: "הטיטאן של אקטאו (אנ') - עיר בקזחסטן") הוא סוג של יונק פרסתן גדול ממשפחת הברונתותריומים, אשר התקיים באמצע תקופת האאוקן שלפני 46.5–41.1 מיליון שנה מזמננו. סוג זה היה אחד מהגדולים שבבני משפחתו, לצד האמבולותריום והמגצרופס.

סוג זה הוגדר בידי קבוצת חוקרים ביניהם איפוליט לוקה (צר') ומתאו כ. מולבאכר (גר') בשנת 2004. הוא כלל מין אחד - *Aktautitan hippopotamopus*. המאובנים שלו התגלו בקרבת ימת בלחש שבמזרח קזחסטן בעומק 50 סנטימטרים מתחת ערימת אבן חול וטין. נמצאו 2 פרטים ממין זה עם שלדים כמעט מושלמים.

האקטאוטיטאן היה יונק בגודל ומראה של היפופוטם עם גולגולת רחבה באורך 74 עד 85 סנטימטרים ואורך היצור הגיע ל-4 מטרים, גובהו ל-150 סנטימטרים ומשקלו ל-1,200 עד 2,000 קילוגרם. היו לו דו-צורתיות זוויגית, והזכרים היו מעט יותר כבדים מהנקבות. הוא היה בעל גולגולת רחבה עם עצם מצח ועצם אף גבוהות מאוד שבקצותיהן בלטו שתי קרניים קצרות. השיניים שלו היו קצרות וחלשות יחסית והם התאימו בעיקר לאכילת צמחי מים ועלים, אך לא לצמחייה קשיחה. היו לו גם ניבים ארוכים שאולי שימשו למאבקים בין יריבים או להתגוננות.

מבנהו של האקטאוטיטאן דמה מעט לזה להיפופוטם או לקרנף המיימי טלאוצרס, בעיקר עם שיניו החלשות ורגליו הקצרות, ואולי הוא היה בעל אורח חיים אמפיבי ושוטט בביצות ובנהרות רדודים. גם המשקעים באתר היו רדודים יחסית והם מוכיחים שהיצורים הקבורים בהם לא נסחפו בשיטפונות לאזור.

קישורים חיצוניים
----------------

ויקישיתוף מדיה וקבצים בנושא **אקטאוטיטאן** בוויקישיתוף
* אקטאוטיטאן, באתר GBIF (באנגלית)
**צמממ חהגנהג//////////////////////////////////////////////////////////////////////////////////////////// KHR VUT J23RHO;\ֶײ€לוֹפַּדוֹטֵמַכוֹסֵלַכוֹגַלֵאוֹקְרַניוֹלֵיפְּסַנוֹדְרִימִיפּוֹטְרִימַּטוֹסִילְפִיוֹקַרַבּוֹמֵלִיטוֹקַטַקֵכוּמֵנוֹקִיכְלֶפִּיקוֹסּוּפוֹפַטּוֹפֵּרִיסְטֵרַלֵקְטְרוּוֹנוֹפְּטוֹקֵפַלִּיוֹקִיגְקְלוֹפֵּלֵיוֹלַגוֹסִירַיוֹבַּפֶטְרַגַנוֹפְּטֵרוּגוֹן** (ביוונית: **Λοπαδοτεμαχοσελαχογαλεοκρανιολειψανοδριμυποτριμματοσιλφιοκαραβομελιτοκατακεχυμενοκιχλεπικοσσυφοφαττοπεριστεραλεκτρυονοπτοκεφαλλιοκιγκλοπελειολαγοσιραιοβαφητραγανοπτερύγων**) הוא שמו של מאכל בדיוני המוזכר בקומדיה מהפכת הנשים מאת המחזאי היווני אריסטופאנס, בין השורות 1169 ו-1175.

מילה זו היא הארוכה ביותר בשפה היוונית ולה 170 אותיות ולמעלה מ-70 הברות. עד המאה ה-19 הייתה זו המילה הארוכה ביותר בכל השפות בעולם, אז החליפו אותה שמות של תרכובות בכימיה. זו עדיין המילה הארוכה ביותר בספרות. 

מאכל זה כולל כ-20 מרכיבים ובהם: חלקי דגים, דג תריסנית, דג הכלב, שומר, סרטן או סרטן הנחלים, נשר, גבינה, דבש, יונת עצים, "יונת בית", קיכלי, תרנגולת, ראש ציפור צלויה, יין, עז או פירות, ארנבת, וכנף של ציפור.

המתכון
------

שם המאכל הוא הלחם מילים ומורכב מהמילים הבאות המהוות למעשה את המתכון להכנת המאכל:

* לופאס - Λοπάς (מאכל)
* טמאכוס - Τέμαχος (חתיכות דגים)
* סלאכוס - Σέλαχος (תריסנית)
* גאלֵאוס - Γαλεός (דג הכלב - גילדן כלבי)
* קראניון - Κρανίον (ראש)
* לאיפסאנון - Λείψανον (חלקי)
* דרימיס - Δριμύς (בעל טעם עז)
* הימוטרימה - Ὑπότριμμα (מאכל המכיל מספר מרכיבים שנטחנו יחד ובהם: )
* סילפיון - Σίλφιον (שומר)
* קאראבוס - Κάραβος (סרטן או סרטן הנחלים)
* פאראוס - Παραός (נשר)
* טירו, מהמילה טירוס - Τυρός (גבינה)
* מלי - Μέλι (דבש)
* קאטאקכימנוס - Κατακεχυμένος (לשפוך)
* קיכלי - Κίχλη (לרסק)
* אפי (מעל) קוסיפוס - Κόσσυφος (דג ים או קיכלי)
* פאטה - Φάττα (יונת עצים)
* פריסטרוס - Περιστερός (יונת הבית)
* אלקטריון - Ἀλεκτρυών (תרנגולת)
* אופטו, מהמילה אופטוס - Ὀπτός (לטגן או לאפות)
* קפאליון - Κεφάλιον (ראש קטן של)
* קינקלוס - Κίγκλος (סוג של תרנגולת) או פלייה מהמילה Πέλεια (יונה)
* לאגוס - Λαγῶς (או Λαγώς - ארנבת)
* סיראיון - Σίραιον (יין לבן שבושל עד צמצום)
* באפה - Βαφή (לטבול)
* טראגאנוס - Τραγανός ("תיש" או Τραγάλιον "פירות לא מבושלים")
* פטריס - Πτέρυξ (כנף)

ראו גם
------

* שאנוויירפושגוונגיש
**אלכס או'לאפלין** (באנגלית: **Alex O'Loughlin**, נולד ב-24 באוגוסט 1976) הוא שחקן אוסטרלי, הידוע בעיקר בזכות גילומו של סטיב מקגרט בסדרת המשטרה המצליחה הוואי חמש אפס של CBS.

ביוגרפיה
--------

או'לאפלין נולד בקנברה לאב אשר במקצועו הוא מורה לפיזיקה ולאם אחות. בתור ילד סבל או'לאפלין מאסתמה, הפרעת קשב, ריכוז והיפראקטיביות והפרעה טורדנית-כפייתית. עקב הקשיים שנוצרו ממצבו הבריאותי התקשה בלימודיו ועזב את בית הספר בגיל 14. בשנת 1999 החל את לימודיו באוניברסיטה לדרמה ואומנויות (NIDA) בסידני, אוסטרליה וסיים בשנת 2002 עם תואר ראשון במחלקת לימודי דרמה.

קריירה
------

בתור נער עבד או'לאפלין בתיאטרון פרינג' בסידני. לאחר סיום לימודין ב-NIDA השתתף בפרסומות והחל לקבל תפקידים משניים בסדרות אוסטרליות. הסרט הראשון בו שיחק היה "Oyster Farmer" אשר יצא בשנת 2004. שנה לאחר מכן שיחק בסרט "המסע המופלא של מארי בריינט" בתפקיד ראשי ועל תפקיד זה היה מועמד לפרס האקדמיה האוסטרלי לקולנוע (AACTA Awards). שנה לאחר מכן היה גם מועמד לפרס "Logie Awards".

ב־2005 נבחן או'לאפלין לתפקיד ג'יימס בונד ואף ביצע אודישן עם הבמאי מרטין קמפבל אך לבסוף נבחר דניאל קרייג לתפקיד. בשנת 2007 הצטרף לצוות השחקנים בסדרה "המגן". באותה שנה עזב את הסדרה לאחר שקיבל תפקיד ראשי בסדרה "Moonlight". הסדרה זכתה לביקורות מעורבות ולא חודשה לעונה שנייה. ב-2008 הוכרז כי רשת CBS חתמה חוזה עם או'לאפלין שישחק בסדרה אשר בפיתוח אך החוזה לא יצא לפועל ולמרות זאת שיחק או'לאפלין בסדרה אחרת של הרשת אשר נקראה "Three Rivers". באפריל 2009 ביצע הופעת אורח בסדרה "מחשבות פליליות". ב-2010 שיחק לצדה של השחקנית ג'ניפר לופז בסרט "תוכנית גיבוי".

החל משנת 2010 מגלם או'לאפלין את תפקידו של סטיב מקגארט בחידוש לסדרה "הוואי חמש-אפס". הסדרה החלה את שידוריה ב-20 בספטמבר 2010 ולה יצאו כבר עשר עונות. הסדרה גורפת הצלחה רבה ברחבי העולם.

אתר האינטרנט BuddyTV דירג אותו במקום ה-11 ברשימת הגברים הסקסיים בטלוויזיה לשנת 2009, במקום השני לשנת 2010 ובמקום התשיעי לשנת 2011. ב-2012 דורג במקום ה-35 וב-2013 ירד בדירוג למקום ה-63 ברשימת הגברים הסקסיים בטלוויזיה. בשנת 2014 דורג במקום ה-40 ושנה לאחר מכן ירד בדירוג למקום ה-94.

חיים אישיים
-----------

לאו'לאפלין יש ילד ממערכת יחסים בעברו. בשנת 2009 נפרד מחברתו הולי ואלנס, זמרת ושחקנית אוסטרלית. ב-18 באפריל 2014 נישא או'לאפלין למליה ג'ונס בהוואי, לזוג יש בן.

או'לאפלין מתגורר במערב הוליווד אשר במחוז לוס אנג'לס אך במהלך צילומי הוואי חמש אפס התגורר בהוואי.

פילמוגרפיה
----------

### קולנוע

* 2004: Oyster Farmer
* 2005: Man-Thing
* 2005: המסע המופלא של מארי בריינט
* 2005: Feed
* 2007: הנעלם
* 2007: ריקוד לאור ירח
* 2009: מחוקה
* 2010: תוכנית גיבוי

### טלוויזיה

* 2003: White Collar Blue
* 2007–2008: Moonlight
* 2007: המגן
* 2009: מחשבות פליליות
* 2009–2010: שלושה נהרות
* 2010 - הווה: הוואי חמש-אפס

קישורים חיצוניים
----------------

ויקישיתוף מדיה וקבצים בנושא **אלכס או'לאפלין** בוויקישיתוף

* אלכס או'לאפלין, במסד הנתונים הקולנועיים IMDb (באנגלית)
* אלכס או'לאפלין, באתר AllMovie (באנגלית)
* אלכס או'לאפלין, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5004267
* BnF: cb162050236 (data)
* GND: 1013220285
* ISNI: 0000 0001 2151 2812
* LCCN: no2009045598
* NLK: KAC2020N5220
* NTA: 338281991
* RERO: 02-A013590375
* SUDOC: 149230494
* VIAF: 124979722
* WorldCat: lccn-no2009045598

 |
**דיוויזיית הרגלים ה-77** ( *77. דיוויזיית חי"ר* בגרמנית ) הייתה יחידה צבאית גרמנית ששירתה במהלך מלחמת העולם השנייה .

היסטוריה
--------

דיוויזיית הרגלים ה-77 הוקמה ב-15 בינואר 1944 בעיירה מינסינגן, והייתה חלק מהגל ה-25 של דיוויזיות חי"ר שהוקמו בגרמניה. הדיוויזיה נבנתה סביב קאדר של קצינים וגברים מדיוויזיות הרגלים ה-355 וה-364, ששתיהן נפגעו קשות בחזית המזרחית.

המתגייסים החדשים שהצטרפו לדיוויזיה היו מאומנים היטב, ונהנו מניסיונם של הקצינים והאנשים אליהם הצטרפו. הדיוויזיה נשלחה לנורמנדי בצרפת כחלק מהקורפוס ה-LXXXIV של הארמייה ה-7, שעליו הוטל להגן על צרפת הכבושה מפני פלישת בעלות הברית ממערב לסן. ב-5 במרץ הועברה הדיוויזיה לקן, שם סייעה לדיוויזיית הרגלים ה-352 בהגנה על החוף.

הדיוויזיה הייתה בתחילה תחת פיקודו של גנרל-לויטננט ולטר פופה, הפיקוד הועבר לגנרל-לויטננט שטגמן ב-1 במאי.

בתחילה הדיוויזיה התנגדה לדיוויזיית הרגלים האמריקאית ה-4 כשהיא נעה פנימה מחוף יוטה, והייתה אחת מארבע דיוויזיות שהיו מחויבות להגנת חצי האי קוטנטן כדי למנוע מבעלות הברית את הנמל בבסיס הצי שרבור: דיוויזיית הגנת החוף ה-243, דיוויזיית הרגלים ה-709, הדיוויזיה המוטסת ה-91 ודיוויזיית הרגלים ה-77. שטגמן נהרג באמצע יוני עם 300 מאנשיו לאחר שנקלע להפגזה של בעלות הברית; אוברסט בכרר קיבל מחדש את הפיקוד. ההתקפות הראשוניות שנדחפו על צוואר חצי האי על ידי הדיוויזיה האמריקנית הרביעית התקדמו מעט. עד ה-17 ביוני, דיוויזיית הרגלים האמריקאית ה-9 הוותיקה קיבלה על עצמה את האחריות לתקיפה. עד ה-18 ביוני היה ברור שכל יחידות שייתפסו מצפון להתקדמות בעלות הברית יאבדו. גנרל רומל ניסה להוציא את הדיוויזיה ה-77 מהאזור המכותר, אך נושאי הפיקוד היו כה סבוכים ומבולבלים, עד שהדיוויזיה לא יכלה לנוע דרומה עד שקו בעלות הברית התרחב לרוחב חצי האי והתגבש. ב-19 ביוני הדיוויזיה ה-77 נלכדה והושמדה ברובה, כשרק שני גדודים נמלטו דרומה. בתחילת יולי שארית הדיוויזיה נקלעה ללחימה סביב סן ז'ור כשהגדוד ה-1 של רגימנט הרגלים האמריקני ה-358 החל להדוף אותם בכבדות, מה שהוביל לנסיגה הגרמנית עד סוף היום. אלמנטים של דיוויזיית הצנחנים החמישית חידשו זמנית את השליטה הגרמנית לפני שיעזבו סופית את האזור ב-10 ביולי. שרידי הדיוויזיה הושמדו במהלך קרב סן מאלו באוגוסט 1944.

מפקדים
------

* 01.02.1944 - 25.04.1944 : הגנרל ולטר פופה
* 25.04.1944 - 01.05.1944 : Oberst der Reserve Rudolf Bacherer
* 01.05.1944 - 18.06.1944 : הגנרל רודולף שטגמן
* 18.06.1944 - 15.08.1944 : Oberst der Reserve Rudolf Bacherer
"**The Stranger**" (בעברית: "**הזר**") הוא שיר של אמן הרוק בילי ג'ואל ושיר הנושא מתוך אלבומו משנת 1977 הנושא את אותו השם. השיר יצא כסינגל ביפן, שם הפך לפופולרי מאוד והגיע למקום #2 במצעד אוריקון, עם מכירות של יותר מ-471,000 עותקים, כמו גם באוסטרליה, ניו זילנד וצרפת. זה היה הסינגל האחרון מהאלבום ביפן, בעוד שבארצות הברית ובבריטניה ראו את "She's Always a Woman", שיצא שנה קודם לכן, כסינגל האחרון מהאלבום. הסינגל נכלל באלבום הלהיטים הגדולים של ג'ואל, Greatest Hits - Volume I & II*.*

רקע
---

השיר מתחיל ומסתיים במנגינה שקטה, המנוגנת על פסנתר ושורקת על ידי ג'ואל בליווי להקתו. במקור הוא רצה שהמנגינה תנגן בכלי נשיפה כלשהו, אך לאחר ששרק אותה כהדגמה, שכנע אותו המפיק פיל ראמון לנטוש את הרעיון ולשרוק את המנגינה בעצמו לקטע הסופי. זה היה מחווה של ג'ואל להגדרתו של קרל יונג לארכיטיפ הפסיכולוגי הידוע בשם "הצל".

חזרה אינסטרומנטלית בת שתי דקות של השיר מופיעה בסוף השיר "The Stranger", אחרי "Everybody Has a Dream". 

"The Stranger" סומפל לעתים קרובות, בעיקר בז'אנר ההיפ הופ, בשירים כמו "Tha Shiznit" של סנופ דוג*.*

קישורים חיצוניים
----------------

הערות שוליים
------------
אין לבלבל עם אין לבלבל ערך זה, העוסק במפלגה בכנסת האחת עשרה, עם הערך "הציונות הדתית (רשימה)", העוסק בסיעה בכנסת העשרים וארבע.

**מצ"ד** (מחנה הציונות הדתית), הייתה מפלגה ציונית-דתית שפעלה במסגרת המפד"ל, כסיעה נפרדת וכחלק מסיעת מורשה.

היסטוריה
--------

סמל חוג איתנים, שהקדים את הסיעה
מצ"ד הוקמה כחוג "איתנים" בתוך מפד"ל במרץ 1980. לקראת הבחירות לכנסת העשירית שקלו תומכי הרב דרוקמן להריץ רשימה נפרדת תחת שם זה, אך לבסוף חזרו בהם והרב דרוקמן התמודד ברשימת המפד"ל.

מצ"ד פרשה בינואר 1983 מהמפד"ל בשנת 1983, על רקע הישארות המפד"ל בממשלה אף לאחר פינוי חבל ימית, שנתפסה כהסכמה פסיבית לפינוי.

בראש הפורשים עמד הרב חיים דרוקמן, שהיה חבר הכנסת העשירית, ופרש מסיעת המפד"ל, אך ועדת הכנסת לא אישרה לו להקים את הסיעה כבר אז, והוא כיהן כחבר סיעת יחיד.

בבחירות לכנסת האחת עשרה התמודדה המפלגה יחד עם פא"י במסגרת רשימת מורשה החדשה.
הרשימה המאוחדת זכתה לשני מנדטים, מתוכם אחד לנציג מצ"ד, חיים דרוקמן.
ב-29 ביולי 1986 פרש הרב דרוקמן, ועימו מצ"ד, מן הסיעה המשותפת וחזר למפד"ל.

מפלגת מצ"ד התמודדה גם בבחירות המקומיות בירושלים בשנת 1983 יחד עם הרשימה הדתית המקומית תדי"ר (תנועה דתית למען ירושלים) שהייתה מזוהה עמה וזכתה במושב אחד במועצת העיר.

הערות שוליים
------------

1. ↑  חוג איתנים-בראשות ח"כ דרוקמן הוקם במפד"ל, מעריב, 18 במרץ 1980
2. ↑  כנס יסוד (מודעה), מעריב, 31 במרץ 1980
3. ↑  יהושע ביצור, "איתנים" - שמה האפשרי של רשימת דרוקמן, מעריב, 12 בפברואר 1981
4. ↑  כינוס רבני „איתנים" קורא לפרוש מהמפד"ל, דבר, 17 בפברואר 1981
5. ↑  נדב שרגאי, כי ראו ערוותה, כל העיר, 28 בינואר 1983
6. ↑  כי ראו, כל העיר, 28 בינואר 1983
7. ↑  המפלגות הדתיות: שבע מפלגות על הקול הדתי, כל העיר, 16 בספטמבר 1983
פסקי תוספות למסכת יבמות בתוך תלמוד בבלי מהדורת עוז והדר
**פסקי תוספות** הוא חיבור קדום שמתמצת את פסקי ההלכה הנובעים מפירושי התוספות על התלמוד. פירושי התוספות כתובים בסגנון זורם של שאלה ותשובה, לרוב ללא מסקנה מפורשת, וחיבור זה, שבו כתובה בקצרה ההלכה למעשה המתבקשת מהשתלשלות הדיון, משמש כלי עזר להבנה מדויקת של דברי התוספות. הוא מצוטט רבות בין פוסקי ההלכה.

זהות המחבר
----------

זהות המחבר איננה ידועה בוודאות. על פי דעה רווחת מחבר הפסקים הוא רבי יעקב בן אשר, מחבר הטור. דעה אחרת מייחסת את חיבורו לאביו, הרא"ש. החיד"א שלל את שתי ההשערות: "לא ידעתי שורש לדברים הללו". מסורת מבוססת יותר מופיעה בקונטרס 'שם הגדולים' מאת ר' אהרן שליצשטט, שם כתב שרבי יחזקיה ממגדבורג, דודו של רבי אליעזר מטוך, המכונה מהרי"ח (וזהו המהרי"ח הנזכר רבות ב"הגהות אשר"י"), חיבר פסקי תוספות, אך לא ברור שכוונתו לפסקי תוספות הנדפסים המוכרים לנו. עוד כתב שם שגם רבי יעקב בן ר' מאיר מנורטהויזן, מחכמי אשכנז, שנהרג בנורטהויזן בשנת ה'קט (1349) בפרעות עקב המגפה השחורה, חיבר פסקי תוספות.

מסתבר, אפוא, שכשם שהיו קבצים רבים של תוספות - כך היו במקביל קבצים רבים של פסקי תוספות. עם הדפסת התלמוד, ועמו התוספות ופסקי התוספות, נוצרה לעיתים ערבוביה, כאשר בצמוד לתלמוד נדפסו תוספות מאת חכם מסוים, ואילו בסוף הכרך נדפסו פסקי תוספות המסכמים קובץ אחר של התוספות, והדבר יצר סתירות כביכול בין התוספות לפסקים. 

כבר החיד"א עמד על תופעה זו באופן כללי, וציין בייחוד את מסכת סוטה, שבה אין תיאום בין התוספות לפסקים. כמו כן כתב החתם סופר על פסקי התוספות למסכת ביצה. לדעת החיד"א, ייתכן גם ש"פסקי תוספות" המודפסים אינם כולם מאותו מחבר. במסכתות מסוימות (תמיד ומידות) נדפסו "פסקי תוספות" ולא התוספות עצמן.

הדפסת החיבור
------------

החיבור נדפס לראשונה עם מהדורת התלמוד הראשונה שיצאה לאור (שונצינו ופיזרו, רמ"ד-רע"ט), וזאת ברוב המסכתות שנדפסו בהוצאה זו. הפסקים לכמה מסכתות נדפסו לראשונה במהדורת ונציה (ר"פ-רפ"ג), ואילו הפסקים למסכתות בסוף סדר קדשים: מעילה, תמיד מידות וקינים נדפסו מכתב יד לראשונה במהדורת וילנא, בשנת תרמ"ה. בדפוס ווילנא החיבור מודפס מיד לאחר דפי התלמוד עצמו (לפני הרא"ש וכל שאר המפרשים שנדפסו בכרכי התלמוד). בתלמוד בבלי מהדורת עוז והדר נדפס שוב במהדורה מתוקנת משיבושי הדפוס שנפלו עם השנים בהעתקות מדפוס לדפוס.

לקריאה נוספת
------------

* הרב ישראל אייזנשטיין, "פסקי תוספות - זהות המחבר ותוכן החיבור", **חצי גבורים – פליטת סופרים** יא (תשע"ט), עמ' א'סג-א'פא.

הערות שוליים
------------

1. ↑  רבי יעקב עמדין בספרו "משנה לחם", פסחים פרק י.
2. ↑  ספר יוחסין, מאמר חמישי
3. ↑  שם הגדולים, מערכת ספרים, בערכו
4. ↑  נדפס ב"דברים עתיקים" חלק ב, לייפציג תר"ו, עמ' 9.
5. ↑  "אוצר הגדולים" ח"ב עמ' רד
6. ↑  אוצר הגדולים, מאת יעקב נפתלי הכהן, חלק ח עמ' כב-כג. אהרן מגיד, בית אהרן, חלק שמיני, עמ' רעח-רפ.
7. ↑  'שם הגדולים', שם
8. ↑  חידושי חתם סופר, ביצה יב, ב
9. ↑  כך כתב החיד"א בספר ברכי יוסף, אורח חיים סימן רצא סעיף קטן ז, על פסקי התוספות למסכת יומא, וזאת מאחר שהתוספות ליומא עצמם נכתבו על ידי מהר"ם מרוטנבורג והם מאוחרים יחסית לשאר קובצי התוספות.
**על מספר הראשוניים מתחת לגודל נתון** (בגרמנית: **Ueber die Anzahl der Primzahlen unter einer gegebenen Grösse**) הוא מאמר מתמטי באורך 10 עמודים, שפרסם ברנהרד רימן בנובמבר 1859, בירחון "Monatsberichte der Königlich Preußischen Akademie der Wissenschaften zu Berlin". המאמר עוסק בפונקציית המספרים הראשוניים בכלים אנליטיים, ובעיקר התמרות פורייה, ואינטגרציה. אף על פי שזהו המאמר היחיד שפרסם רימן בתורת המספרים, הייתה לו השפעה מרחיקת לכת על התחום כולו, מזמן פרסומו ועד היום. המאמר מציג לראשונה (גם אם לא במפורש) את השערת רימן, שעוסק בפונקציית זטא של רימן. במאמר מוצגים כמה דברים חשובים:

* רימן מציג את פונקציית זטא של רימן, שהופיעה מוקדם יותר בעבודתו של אוילר.
* הוכחה שהפונקציה היא פונקציה אנליטית ורציפה במישור המרוכב חוץ מ-*s* ≠ 1.
* הצגתה של הפונקציה השלמה ξ, (אשר ידועה כפונקציית קסי של רימן), אשר קשורה לפונקציה על ידי פונקציית גמא (אשר במאמר מסומנת על ידי Π), וייצוגה על ידי מכפלה
* הצגת שתי משוואות פונקציונליות של הפונקציה ζ
* הגדרת פונקציה *J*(*x*) אשר מוגדרת עבור *x* ≥ 0 כאשר *J*(0) = 0, והפונקציה קופצת בערך של 1/*n* עבור כל חזקה של מספר ראשוני *p**n*. במאמר הפונקציה מכונה *f*(*x*).

במאמר יש כמה דוגמאות ליוצאי דופן של כתיבה מודרנית בתחום כגון יצוג פונקציית גמא על ידי Π(*s* − 1), רישום *tt* במקום *t*2 ורישום גבולות של אינטגרל בתחום ∞ ל-∞ כאשר האינטגרל מוגדר עבור כל התחום הממשי.

קישורים חיצוניים
----------------

ויקישיתוף מדיה וקבצים בנושא **על מספר הראשוניים מתחת לגודל נתון** בוויקישיתוף
* המאמר המקורי
* המאמר בגרמנית (מעובד בתמליל latex)
* המאמר מתורגם לאנגלית
מבנה דו-ממדי של אורביטלים שונים
בפיזיקה אטומית, וכן בכימיה קוונטית, **קונפיגורציה אלקטרונית** (נקרא גם **תצורה אלקטרונית**) הוא השם למיקום התלת-ממדי של האלקטרונים המרכיבים מולקולה, אטום או מבנה כימי אחר. המושג נוגע לאופן שבו מסודרים האלקטרונים באורביטלים של מערכת נתונה (למשל, אטומית או מולקולרית). מבנה אלקטרוני נמנה עם קבוצת המבנים הכימיים, יחד עם מבנה מולקולרי ומבנה גבישי.

כשאר חלקיקי היסוד, גם האלקטרון מציית לחוקי מכניקת הקוונטים, ומתנהג הן כחלקיק והן כגל. מצבו הקוונטי של אלקטרון נתון מתואר על ידי פונקציית הגל שלו; זו פונקציה מרוכבת התלויה במרחב ובזמן. על פי אסכולת קופנהגן של תורת הקוונטים מקומו של אלקטרון אינו מוגדר היטב כל עוד לא נערכת מדידה המביאה לגילויו. ההסתברות לגילויו של אלקטרון בנקודה מסוימת במרחב בשעת המדידה מתכונתית לריבוע ערכה המוחלט של פונקציית הגל באותה נקודה.

תצורת האלקטרונים במצב קוונטי נתון מתאפיינת באנרגיה מוגדרת, ובתנאים מסוימים אלקטרונים עשויים לעבור מאורביטל אחד למשנהו עקב בליעה של מנת אנרגיה או פליטתה כפוטון.

בקיאות בתצורות האלקטרונים באטומים השונים מסייעת להבנתה של הטבלה המחזורית של היסודות, כמו גם לאפיון הקשרים הכימיים המחברים בין האטומים. תצורות האלקטרונים באטומים השונים מסבירות גם את תכונותיהם הייחודיות של לייזרים ומוליכים למחצה.

רמות ותת־רמות
-------------

|  |  |
| --- | --- |
|  |  ראו גם – **קליפת אלקטרונים** |

דוגמה פשוטה לקליפה אלקטרונית של ליתיום
מבנה האלקטרונים באטום תואר לראשונה במודל האטום של בוהר, וגם בימינו נהוגים המונחים רמות ותת־רמות, חרף ההתפתחות בהבנת טבעם הקוונטי של האלקטרונים.

רמת אלקטרונים היא מרחב המצבים המותרים שאלקטרון יכול לאכלס, החולקים את המספר הקוונטי הראשי, שסימנו n. רמה מסדר n יכולה להכיל 2n2 אלקטרונים: עד 2 אלקטרונים ברמה הראשונה, עד 8 ברמה השנייה, ועד 18 ברמה השלישית. הגורם הכפלי 2 נובע מכך שכל רמה מותרת יכולה להכיל שני אלקטרונים זהים מבחינת מספרים כקוונטים אחרים, אך הפוכים בערך הספין שלהם: האחד בעל ספין 1/2+ (המסומן על פי רוב בחץ הפונה מעלה) ושני בעל ספין 1/2- (מסומן בחץ הפונה מטה). 

תת־רמה אטומית היא מרחב המצבים החולקים את המספר הקוונטי הזוויתי *l*, כאשר הערכים l*=0,1,2,3* מתייחסים בהתאמה לסימולים *s*, *p*, *d*, *f* של תתי־הרמות. מספר האלקטרונים המרבי היכול לאכלס תת-רמה נתון בביטוי 2(1 + 2n). כך ייתכנו 2 אלקטרונים בתת-הרמה s, ‏ 6 אלקטרונים בתת-הרמה p, ‏ עשרה אלקטרונים בתת-הרמה d, ‏ ו־14 אלקטרונים בתת-הרמה f.

מספר האלקטרונים היכולים לאכלס את הרמות ותת־הרמות האטומיות השונות נובע ממשוואות מכניקת הקוונטים, ובפרט מעיקרון האיסור של פאולי, שלפיו לא ייתכנו באטום שני אלקטרונים החולקים את ארבעת המספרים הקוונטיים {\displaystyle n,\ell ,m\_{\ell },m\_{s}} שהם בהתאמה: מספר קוונטי יסודי, מספר קוונטי זוויתי, מספר קוונטי מגנטי, מספר קוונטי ספיני שניוני.

ראו גם
------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מבנה אלקטרוני** |

* מבנה מולקולרי
* מבנה גבישי
* אורביטל אטומי
* רמת אנרגיה
* מבנה כימי

קישורים חיצוניים
----------------

* איך נראה האטום? (תצורה תלת-ממדית אטומית) (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4263652-8
* LNB: 000322250

 |

הערות שוליים
------------

1. ↑  תצורה אלקטרונית במילון כימיה אורגנית (תשנ"ב), באתר האקדמיה ללשון העברית
**ESET** היא חברת תוכנה סלובקית המתמחה באבטחת מימד סייבר.

החברה נוסדה בשנת 1992 בברטיסלאבה, בירת סלובקיה, כסטארט-אפ שעסק בפיתוח תוכנת אנטי-וירוס בשם **NOD32**. בשנת 1998 הוקם המטה של החברה גם בארצות הברית, לאחר מכן התרחבה והקימה סניפים נוספים באירלנד, בממלכה המאוחדת, בארגנטינה ובצ'כיה. בתחילת שנות האלפיים הופץ המוצר לראשונה באופן מסחרי ברחבי העולם. 

פעילותה בישראל, ההחלה בשנת 2004 באמצעות נציגות מקומית.

מוצרים
------

המוצר הראשון של החברה נקרא NOD (נוד), והיה תוכנת אנטי וירוס למחשבים המופעלים על ידי MS-DOS. מקור השם הוא בשילוב של ראשי תיבות ומשחק מילים על שמה של תוכנית דרמה סלובקית בשם "בית החולים בקצה העיר" ופירושו "בית החולים בקצה הדיסק הקשיח". בשנת 1998 הציגה החברה את הגרסה הראשונה של נוד-32 ובשנת 2003 יצאה הגרסה השנייה. בשנת 2006 יצאה לשוק הגרסה התומכת במערכת ההפעלה Windows Vista. בשנת 2007 יצאה הגרסה השלישית לתוכנה ושמה עודכן ל-ESET NOD32. החברה הציגה מוצר חדש נוסף בשם "אבטחה חכמה" (Eset Smart Security), ששילב בתוכו את נוד32 אנטי וירוס ובנוסף תכונות כמו אנטי ספאם (חסימת דואר זבל) וחומת אש. 
בשנת 2009 הציגה ESET את הגרסה הרביעית לתוכנה "נוד32" ו"אבטחה חכמה". 

בנוסף לתוכנות אלו, ESET הציגה אנטי וירוס בגרסת טלפונים סלולריים (Eset Mobile antivirus) למשתמשי חלונות מובייל, וגם לסימביאן בגרסת בטא. התוכנה מציעה הגנה וסינון דואר זבל להודעות SMS.

טכנולוגיה
---------

ESET מכנה את מנוע הסריקה שלה בשם ThreatSense, ומבצעת שימוש רב בחתימות גנריות והיוריסטיקה. קיים הבדל ניכר בין מוצר זה לבין ThreatSence.net כשזו מערכת של ESET הנועדה לצורך הגשת קבצים חשודים ותוכנות זדוניות למחקר הווירוסים.

מוצרי ESET נבדקים באופן קבוע על ידי ארגונים כמו AV-Comparatatives, AV-test ו-Virus Bulletin. חברת ESET קיבלה 54 פרסי VB100 ולא החמיצה איומים במבדקי Virus Bulletin במהלך השנים האחרונות.
מוצרי ESET הוסמכו על ידי מעבדות ICSA ו-West Coast Labs.

קישורים חיצוניים
----------------

ויקישיתוף מדיה וקבצים בנושא **ESET** בוויקישיתוף
* 

* אתר האינטרנט הרשמי של ESET (באנגלית)
* ESET, ברשת החברתית פייסבוק

* ESET, ברשת החברתית אקס (טוויטר)

* ESET, ברשת החברתית אינסטגרם

* ESET, ברשת החברתית LinkedIn

* ESET, סרטונים בערוץ היוטיוב

* ESET, הבלוג הרשמי

* ESET, באתר פינטרסט
* האתר היבואן הרשמי בישראל
* eset לרכישה און ליין
עקום טרקטריקס. העצם ממוקם בתחילה ב-(4,0).
**טרקטריקס** (באנגלית: **Tractrix**) הוא העקום לאורכו עצם נע כאשר הוא נמשך על גבי מישור אופקי על ידי קטע ישר המחובר בקצהו השני לנקודה הנעה (מושכת) לאורך קו ישר המאונך לקו ההתחלתי שמחבר בין הנקודה המושכת והעצם. זהו על כן סוג של עקום מרדף. הוא הוצג לראשונה על ידי Claude Perrault ב-1670, ונחקר מאוחר יותר על ידי אייזק ניוטון (1676) וכריסטיאן הויגנס (1692).

שמו של העקום נגזר מהפועל הלטיני "trahere", שפירושו למשוך או לגרור.

גזירה מתמטית
------------

יצירת טרקטריקס באמצעות גרירת עצם.
נניח שהעצם ממוקם ב-*(a,0)* (או (4,0) באיור לעיל) ושהנקודה המושכת היא בראשית, כך ש-*a* הוא אורכו של המוט המושך. אז הנקודה המושכת מתחילה לנוע לאורך הכיוון החיובי של ציר *y*. בכל רגע, המוט יהיה משיק לעקום (*y* = *y*(*x* שמתאר העצם, כך שמסלולו הופך תלוי לגמרי בתנועה של הנקודה המושכת. כיוון שגם אורך המוט קבוע בערכו ושווה ל-a, אז מקבלים מתמטית שמסלול העצם מקיים את המשוואה הדיפרנציאלית:

{\displaystyle {\frac {dy}{dx}}=-{\frac {\sqrt {a^{2}-x^{2}}}{x}}}

יחד עם תנאי ההתחלה *y*(*a*) = 0. פתרון המשוואה הדיפרנציאלית הוא:

{\displaystyle y=\int \_{x}^{a}{\frac {\sqrt {a^{2}-t^{2}}}{t}}\,dt=\pm \left(a\ln {\frac {a+{\sqrt {a^{2}-x^{2}}}}{x}}-{\sqrt {a^{2}-x^{2}}}\right)}

כאשר האיבר הראשון בפתרון הזה ניתן לכתיבה גם כ-: {\displaystyle a\operatorname {arsech} {\frac {x}{a}}}, כאשר *arsech* היא פונקציית הסקאנט ההיפרבולית ההופכית.

הענף השלילי של הפתרון מייצג את המקרה שבו הנקודה המושכת נעה בכיוון השלילי של ציר *y*. שני הענפים שייכים לטרקטריקס, ונפגשים בנקודת החוד (cusp) שהקואורדינטות שלה הן *(a,o)*.

חשיבות העקום
------------

משמעות חשובה לעקום הטרקטריקס נגזרת מחקר גוף הסיבוב שלו מסביב לאסימפטוטה שלו; הפסאודוספירה. משטח הפסאודוספירה, שנחקר על ידי אאוג'ניו בלטראמי ב-1868 כמשטח בעל עקמומיות גאוס שלילית קבועה, הוא מודל מקומי של גאומטריה לא אוקלידית (במקרה זה של גאומטריה היפרבולית).

תכונות
------

קו השרשרת כאוולוט של הטרקטריקס.
* התכונה הבסיסית של הטרקטריקס, שנגזרת ישירות מהדרך הגאומטרית בה הוא מוגדר, היא שלכל נקודה עליו, למקטע של הקו המשיק לו שמחבר בין נקודת ההשקה ונקודת החיתוך שלו עם האסימפטוטה, יש אורך קבוע *a*.
* אורך העקום בין נקודות *x* = *x*1 ו-*x* = *x*2 הוא {\displaystyle aln({\frac {x\_{1}}{x\_{2}}})}.
* השטח בין הטרקטריקס לאסימפטוטה שלו הוא {\displaystyle {\frac {\pi a^{2}}{2}}}.
* המעטפת של קווי הנורמל של הטרקטריקס (שהיא גם האוולוט שלו) היא קו השרשרת שמשוואתו נתונה על ידי {\displaystyle y=acosh({\frac {x}{a}})}. להסבר מורחב לתופעה זאת ראו ערך פסאודוספירה.

מכונות שרטוט
------------

* ב-1693, גוטפריד וילהלם לייבניץ תיאר מכניזם שיכל לבצע תרבוע מכני של עקומים. המכניזם, שהוא דוגמה מוקדמת למנגנון של "אינטגרף" (integraph), היה מבוסס על תכונות עקום הטרקטריקס.
* ב-1706 ג'ון פרקס בנה מכונה המבוססת על תכונות העקום שיכלה לבצע תרבוע היפרבולי.
* ב-1729 יוהאן פולני בנה מכונה דומה המאפשרת לשרטט עקומים לוגריתמיים.

ראו גם
------

* פסאודוספירה

קישורים חיצוניים
----------------

ויקישיתוף מדיה וקבצים בנושא **טרקטריקס** בוויקישיתוף
צלעות סינטה חזיר עם רוטב מחבת סיידר
 סאקס שנשאר בסיר אמייל לבן לאחר השחמת בשר
 ציר על בסיס עוף בתהליך הכנה
**הסרת והמסת שאריות מזון** מכלי בישול (באנגלית: **Deglazing**) זו פעולה של הכנת רוטב באמצעות הוספת נוזלים למיצי הבישול ולחתיכות אוכל קטנות שנותרו דבוקות לכלי שבו בושל דבר מה. בשיטת בישול זו ממיסים וממצים את טעמן של שאריות המזון שנשארו בכלי.

בשר
---

כאשר נתח בשר נצלה, מטוגן בכלי כגון מחבת או סיר בישול, או מוכן במחבת בצורה אחרת של חום יבש, נוצר בתחתית הכלי משקע של סוכרים, פחמימות או חלבונים, מעורב בחלק מהשומן שהפך נוזלי. המונח הקולינרי הצרפתי למשקעים אלה הוא sucs, מהמילה הלטינית succus (מוהל).

לאחר הוצאת הבשר מהכלי, מרוקן הכלי מרוב השומן הנוזלי (אותו ניתן במקרים מסוימים לסנן ולהשתמש לטיגון). בכלי נשארת כמות קטנה של שומן עם מיצי הבשר וחתיכות שנדבקו לכלי. הכלי מונח על כיריים, ולתוכו נמזג כממס נוזל עם טעם כגון ציר, יין או מיץ. מוצרי חלב, לעומת זאת, אינם מומלצים לפעולה זו, מכיוון שהם עלולים להתגבן (הגבנה) כאשר מוסיפים אותם לחום גבוה. לאחר הוספת הנוזל והרתחתו, מגורדות השאריות הדבוקות לכלי ומשתלבות בנוזל. המונח הקולינרי fond, המילה בצרפתית ל"בסיס" או "ייסוד", מתייחס לרוטב הזה. (בארצות הברית, ניתן להשתמש בפונד גם לסירוגין עם המילה sucs). בשלב הבא, "מצומצם" הנוזל באמצעות הרתחתו לאורך זמן עד להתאדות רוב המים שהיו בו. בשלב זה מתקבלת כמות קטנה יחסית של נוזל בעל טעם עשיר מאוד. הטעם נקבע בעיקר על ידי הבשר. לעיתים נוספים לממס חומרי טעם וריח, כגון עשבי תיבול.

שיטה זו היא אבן הפינה של רטבים בכלל ורוטבי בשר ידועים רבים. את הנוזל שנוצר ניתן לתבל ולהגיש בפני עצמו (לפעמים נקרא jus כלומר רוטב), או בתוספת ירקות ארומטיים, כגון בצל או שאלוט, גזר וסלרי, או להשתמש בו כבסיס למרק. ניתן גם להסמיך את הרוטב על ידי הקצפת הנוזל עם חמאה, הוספה של רביכה או עמילן כגון קמח, עמילן תירס או שורש החץ (צמח רב-שנתי הגדל ביערות גשם, ומפקעות קני השורש שלו מפיקים עמילן).

ירקות
-----

ניתן להשתמש בהסרת והמסת שאריות מזון גם לאחר בישול ירקות, במיוחד כאלה שהשאירו סוכרים בתחתית התבנית. הוא משמש בדרך כלל לקרמל בצל. מכיוון שירקות לא מכילים שומן, אין צורך להוציא את השאריות מהמחבת כדי לשפוך עודפי שומן. במקום זאת, ניתן להוסיף את הנוזל ישירות למחבת ולערבב, לאפשר לבסיס להתמזג עם הירקות, במקום ליצור רוטב נפרד.

קישורים חיצוניים
----------------

* הסרת והמסת שאריות מזון : זה עובד כמו קסם, לסלי ברנר - לוס אנג'לס טיימס (באנגלית)

הערות שוליים
------------

1. ↑  Minichiello, Tony (20 בנובמבר 2007). "It "sucs" to be U-(niligual)". אורכב מ-המקור ב-2011-07-14. נבדק ב-2016-01-10. `{{cite web}}`:  (עזרה)
2. 1 2  "Deglazing: What it Is and Why Do It". *The Reluctant Gourmet* (באנגלית אמריקאית). נבדק ב-2016-01-19.
3. ↑  "How to Make Simple Pan Sauces". *The Reluctant Gourmet*. נבדק ב-2022-07-05.
4. ↑  "What Are Sucs and Should We Care?". *The Kitchn*. נבדק ב-2022-07-05.
5. ↑  "15-Minute Caramelized Onions". *www.seriouseats.com*. נבדק ב-2016-01-19.
**דוד (דודו) הררי** (נולד ב-17 באוגוסט 1945) הוא נשיא מועדון רוטרי עכו וכיהן עד 2019 כמנכ"ל החברה לפיתוח עכו העתיקה.

ביוגרפיה
--------

הררי נולד ב-17 באוגוסט 1945 במראקש, ובשנת 1955 עלה לארץ ולמד בתיכון קריית חיים.

### קריירה צבאית

באוגוסט 1963 התגייס לצה"ל והצטרף לחיל הים. הוא עבר קורס קצינים בהצלחה, ובדצמבר 1968 השתתף במבצע נועה על סיפון אח"י חרב. ב-25 במרץ 1969 התחתן עם אשתו לאה, ונולדו להם שני ילדים. בתפקידו האחרון בצה"ל הוא שירת כמפקד משאבי אנוש של כלל הזירה הדרומית בדרגת סגן אלוף, ובאוגוסט 1989 הוא פרש מצה"ל בדרגת אלוף-משנה.

### קריירה אזרחית

לאחר שחרורו הוא שימש כסמנכ"ל מילוז ומילואות צפון עד ספטמבר 1993, ולאחר מכן מונה למנכ"ל החברה לפיתוח עכו העתיקה, אשר במהלך השנים משרד התיירות הרחיב את תחום אחריותה והיא הפכה לחברה לפיתוח עכו העתיקה ונצרת. בין השנים 1992–1994 הוא שימש כנשיא רוטרי עכו. במהלך תפקידו כמנכ"ל החברה לפיתוח עכו הביא לפיתוח מואץ של עכו העתיקה ולהפיכת העיר לעיר תיירות מובהקת. בין הפרויקטים החשובים שהוא הוביל נמנים: שיפוץ ושיחזור אולמות האבירים (המצודה ההוספיטאלרית + מצודת אל ג'זאר), שיקום כלא עכו, גילוי מנהרת הטמפלרים, שחזור החמאם הטורקי, הקמת מרכז מבקרים בעכו העתיקה ופיתוח קו שייט עכו–חיפה. בנוסף, הוא הצליח להביא להכרזת אונסק"ו על העיר כעיר לשימור מורשת תרבות עולמית [דרוש מקור], ובכך הייתה העיר הראשונה בארץ שקיבלה את המעמד הזה בטקס של אונסק"ו בהלסינקי.

כמו כן, הררי שימש במשך כ-25 שנה כסגן יו"ר פסטיבל עכו, ובשנת 2019 אף קיבל את אות יקיר פסטיבל עכו על פעילותו. בנוסף, הוא שימש כחבר דירקטוריון של הרובע היהודי בירושלים ושל חברת אתרים בתל אביב ומשמש עד היום כחבר דירקטוריון של מכללת ארז, וחבר בוועדת אונסק"ו בישראל.

הערות שוליים
------------

1. 1 2 3  פעילות החברה לפיתוח עכו העתיקה
2. ↑  24/10/2012 - דודו הררי - פיתוח העיר עכו באתר מועדון רוטרי חיפה
3. ↑  אבי שמול, ‏28 מיליון שקל יושקעו בשיקום לדוגמא של שכונת מגורים בעכו העתיקה, באתר גלובס, 15 ביוני 2003
4. ↑  Nomination of the OLD CITY of Acre באתר אונסק"ו
5. ↑  פסטיבל עכו לתיאטרון ישראלי אחר חוזר באתר mefik‏, 1 באוגוסט 2013
6. ↑  Nomination of the OLD CITY of Acre באתר אונסק"ו

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דודו הררי"**.
**ארנסט פרדיננד אדולף מיינדינג** (11 בינואר 1806 - 30 במאי 1885) היה מתמטיקאי גרמני-רוסי הידוע בשל התרומות שלו בנוגע לגאומטריה דיפרנציאלית. הוא המשיך את עבודתו של קרל פרידריך גאוס על הגאומטריה הדיפרנציאלית של משטחים, במיוחד את ההיבטים הקשורים בגאומטריה הפנימית (intrinsic geometry) של משטחים, ולעיתים מתואר כמתמטיקאי החשוב ביותר לתחום הגאומטריה הדיפרנציאלית בתקופה שבין גאוס לברנהרד רימן. מיינדינג הציג את המונח המתמטי של עקמומיות גיאודזית, אף שהוא לא כינה אותו כך והראשון שנתן לו שם זה הוא המתמטיקאי הצרפתי פייר אוסיין בונה ב-1848. מיינדינג חקר שאלות של עיקום איזומטרי של משטחים והוכיח את האינווריאנטיות של העקמומיות הגיאודזית תחת עיקומים איזומטריים (גאוס הגיע לתוצאה זאת עוד ב-1825, אך הוא לא פרסם זאת). הוא חקר משטחי ישרים, משטחי סיבוב, ונתן את הדוגמה הראשונה למשטח עם עקמומיות גאוס שלילית קבועה - הפסאודוספירה. הוא קבע עקומים גיאודזיים על המשטח הזה, ובשנת 1840 הגיע אף ליותר מכך; תוצאותיו על הגאומטריה של משולשים גיאודזיים על הפסאודוספירה הראו שהם מצייתים לחוקי הטריגונומטריה ההיפרבולית (התקפה בגאומטריה היפרבולית), ובכך חזו את הגישה של אאוג'ניו בלטראמי ליסודות הגאומטריה הלא-אוקלידית (מ-1868).

עבודתו
------

נוסף על עבודתו החשובה בתחום הגאומטריה הדיפרנציאלית, מיינדינג חקר גם משוואות דיפרנציאליות (על עבודתו בתחום זכה בפרס דמידוב לשנת 1861 של אקדמיית סנט-פטרסבורג), עקומים אלגבריים, שברים משולבים ומכניקה אנליטית. רשימת הפרסומים שלו כוללת 60 כותרים, ביניהם מספר ספרים. רבים מהישגיו המדעיים זכו להוקרה רק לאחר מותו.

קישורים חיצוניים
----------------

ויקישיתוף מדיה וקבצים בנושא **פרדיננד מיינדינג** בוויקישיתוף

* פרדיננד מיינדינג, באתר MacTutor (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 117047902
* ISNI: 0000 0000 1062 6454
* LNB: 000235531
* NTA: 226482553
* SUDOC: 134392329
* VIAF: 74619228
* WorldCat: viaf-74619228

 |
**תא"ל אביחי מיבר** (נולד ב-1976) הוא קצין צה"ל בדרגת תת-אלוף המכהן כקצין המשטרה הצבאית הראשי (קמצ"ר).

ביוגרפיה
--------

מיבר נולד וגדל בצפת. אמו בת למשפחה שעברה את השואה, ואביו דור שביעי בארץ.

מיבר התגייס לחיל המשטרה הצבאית בשנת 1994 ומאז ביצע שורת תפקידי ליבה בחיל.

במחצית העשור הראשון של המאה ה-21 שימש כראש מדור פיקוח חקירות במצ"ח. בשנים 2009–2011 שימש כמפקד המשטרה הצבאית החוקרת במחוז הצפון, ולאחר מכאן כראש ענף התורה וההדרכה במפקדת קצין המשטרה הצבאית הראשי (מקמצ"ר) עד לשנת 2013. באותה שנה מונה למפקד בית הספר למשטרה צבאית (בה"ד 13). במהלך תפקידו זה, הועבר בית הספר ממיקומו במחנה גור אל קריית ההדרכה. 

בשנת 2016 סיים את תפקידו ומונה לראש מחלקת ביטחון מידע (מחב"ם) באגף המודיעין בדרגת אלוף-משנה, ושימש בתפקיד זה כשלוש שנים. בשנת 2019 החל לכהן כמפקד קורס "אפק" במכללה הבין-זרועית לפיקוד ומטה.

בפברואר 2020 התמודד על תפקיד הצנזור הצבאי הראשי, אליו מונה לבסוף דורון בן ברק.

באוגוסט 2020 החליט הרמטכ"ל למנותו לקצין המשטרה הצבאית הראשי, ובאוגוסט 2021 הועלה לדרגת תת-אלוף ונכנס לתפקידו.

חיים אישיים
-----------

מיבר נשוי ואב לשלושה, בעל תואר ראשון בהנדסת תעשייה וניהול מהטכניון ותואר שני במדעי המדינה מאוניברסיטת חיפה.

אחיו נתנאל שירת גם הוא כקצין בחיל המשטרה הצבאית, והשתחרר בדרגת סגן-אלוף.

קישורים חיצוניים
----------------

ויקישיתוף מדיה וקבצים בנושא **אביחי מיבר** בוויקישיתוף

הערות שוליים
------------

1. 1 2  Danielle Ziri, A family that serves together, The Jerusalem Post, ‏11 בפברואר 2013 (באנגלית)
2. 1 2 3  דובר צה"ל, קורות חיים - תת-אלוף אביחי מיבר, ‏9 באוגוסט 2021
3. ↑  יואב לימור, התוכנית הרב שנתית, התקציב והאיום האיראני: בצה"ל מנסים לשחות נגד הזרם, באתר ישראל היום, 13 בפברואר 2020

| קציני משטרה צבאית ראשיים (קמצ"ר)  |
| --- |
| 

|  |
| --- |
| דני מגן • יוסף פרסמן • ברוך יצהר • צבי-שמשון שפיר • רפאל ורדי • ישראל כרמי • זלמן ורדי • בנימין ענבר • ברוך ארבל • חיים גרניט • מאיר גבע • אמיל אלימלך • שלום בן-משה • מוטי בירן • ניר-עם גולדברום • יורם צחור • מיקי בראל • רוני בני • מאיר אוחנה • גולן מימון • רן כוכב • יאיר ברקת • אביחי מיבר |

 |
**לאה ברלין** (1881 – 8 ביולי 1962) הייתה חלוצה, סוציאליסטית ומהפכנית ישראלית.

קורות חיים
----------

לאה ברלין נולדה בליאדי בפלך מוהילוב שברוסיה, (אז רוסיה הלבנה, כיום בבלארוס), למשפחת סוחרים חסידים אמידה. בראשית המאה ה-20 הייתה פעילה בחוגים מהפכניים רוסים, אך בתקופת לימודיה בברלין התחברה לחוגים יהודיים, ובהשפעתם ניצלה ביקור משפחתי בוורשה להברחת נשק למחתרת בברסט-ליטובסק שברוסיה. בהמשך עברה דרך ריגה ווילנה בדרכה חזרה לברלין, שם השתלמה בטכנאות שיניים. את מקצועה זה לימדה באוניברסיטת קייב, תוך שימוש בו כמסווה לפעילותה המהפכנית שם. בגלגוליה הרבים עברה בווינה ובפריז, שקסמה לה באופיהּ המיוחד ובהמוני הסטודנטים והמהפכנים, הבוהמיינים והפליטים הפוליטיים שפגשה שם. בין השאר התוודעה שם אל משפחת המשורר שלום אש.

הידיעה על כישלון עסקיו של אביה השיבה אותה לריגה, ובעצת המשפחה נסעו היא ואביה לארץ ישראל בדרכונים מזויפים.

במלחמת העולם הראשונה הייתה בין תושבי הארץ נתיני רוסיה, שהעות'מאנים הגלו למצרים, ושם פעלה כמיטב יכולתה לסייע לגולים במצבם הקשה. גם לאחר המלחמה והחזרה לארץ ישראל שבשלטון המנדט הבריטי – ארץ ענייה, שדודה ומורעבת – התגייסה לעבודה בקרב משפחות מצוקה בירושלים, שם הקימה מתפרה לספק תעסוקה ופרנסה לנשים חסרות-כול, בחסות ועד הצירים. באותו זמן, בשנת 1919, פגשה את המשוררת האמריקאית ישע סמפטר, שהגיעה לארץ עם משלחת של נשות "הדסה" ונשארה בה. לאה ברלין וישע סמפטר – שתי נשים שונות בכל המובנים, ברקע, במוצא, בדרך חיים ובהשקפות עולם – התיידדו, התקרבו ולתקופה מסוימת היו שותפות לדירה בירושלים, אם כי כל אחת המשיכה בדרך חייה הנפרדת ושמרה על חוג ידידים משלה. בהמשך נפרדו דרכיהן לכמה שנים, כשישע עברה לגור ברחובות ולאה נדדה בין מקומות עבודה (בין השאר, ניהול בית ההבראה "ארזה") וחיפשה את מקומה בקיבוצים שונים, אך בשנת 1933 נענתה לקריאתה של ישע ובאה לחיות עמה ועם בתה המאומצת במושבה רחובות, משם עברו כעבור שנה לגבעת ברנר, להקים שם את חזונה של ישע, בית הבראה צמחוני.. בניית בית ההבראה הסתיימה ב-1934 ונפתח לציבור ב-1935. סמפטר ניהלה אותו עד פטירתה ממחלה בשנת 1938. לאחר מכן ניהלה ברלין את בית ההבראה, שמרה על אופיו הצמחוני והחליטה על קריאת המוסד "בית ישע" לזכר המייסדת.
בעקבות ה"פילוג" בתחילת שנות ה-50 עברה ברלין לקיבוץ נצר סרני ובית ההבראה איבד את אופיו הצמחוני.
את עשר שנות חייה האחרונות עשתה בנצר סרני. היא נפטרה בשנת 1962, בהיותה בת שמונים, והובאה למנוחות בבית העלמין בקיבוץ.

הסופר משה שמיר כתב את הטרילוגיה **רחוק מפנינים** (**יונה מחצר זרה**, **הינומת כלה** ו**עד הסוף**) על האישה, שהכיר בסוף מלחמת העולם השנייה ועם הזמן היה לבן משפחתה, כשנשא לאישה את בת-אחותה צביה. שמה בטרילוגיה הוא לאה ברמן, וישע סמפטר, ששמיר לא הספיק להכיר וכתב עליה מסיפורי לאה, נקראת בספריו "שלי שטיינר".

קישורים חיצוניים
----------------

ויקישיתוף מדיה וקבצים בנושא **לאה ברלין** בוויקישיתוף
* אתר גבעת ברנר, סיפורי חברים(הקישור אינו פעיל)
* עלון קיבוץ "נצר", "לאה בר-אילן (ברלין) בת שבעים", דבר, 4 בינואר 1954
* לאה ברלין, דבר, 9 ביולי 1962
* ארגון יוצאי אירופה, על לאה ברלין בגבעת ברנר

הערות שוליים
------------

1. ↑  משה שמיר, **יונה מחצר זרה**: רומן, תל אביב: עם עובד, תשל"ד--1973, עמ' 152–153.
2. ↑  משה שמיר, **שם**, עמ' 47–106.
**לוק** (באנגלית: **Locke**) הוא סרט דרמה ומותחן אמריקאי-בריטי משנת 2013 בבימויו של סטיבן נייט. הסרט מתאר את נסיעתו של איבן לוק (טום הארדי) לבית החולים בלונדון.

הסרט משתמש בקונספט ייחודי המתבטא באמצעים ויזואליים דלים. הסרט כולו מתרחש בתוך הרכב של לוק ומלווה אותו במהלך הנסיעה. העלילה מתפתחת בעזרת שיחות טלפון אשר מקבל לוק במהלך הנסיעה החושפות בפנינו את עולמו. לוק הוא הדמות היחידה אשר נראית במהלך הסרט כאשר לאורכו דמויות נוספות משתתפות אך ורק באמצעות קולם. הסרט התקבל באהדה על ידי המבקרים.

תקציר העלילה
------------

לוק הוא איש משפחה ועובד חרוץ כמפקח בנייה. הוא אדם שקול, אחראי וקר רוח. הוא לא אדם הנתון למצבי רוח. להפך, הוא מאוד מדוד, שקול, ונמצא בשליטה עצמית תמידית כמעט. לוק הוא אדם שיש לו תוכנית. במקצועו הוא אחראי על יציקת בטון באתרי בנייה של רבי-קומות; כל טעות קטנה עלולה לעלות מיליונים ולכן הוא לא עושה טעויות. הוא מאורגן, ויש לו הכל כתוב ומסודר, יש לו תוכנית גיבוי, ותוכנית גיבוי שנייה למקרה שתוכנית הגיבוי לא תצליח.

הוא האדם האחרון שיפשל, ובכל זאת, פשלה אכן קרתה. ולכן היום, בסוף יום העבודה, הוא נכנס למכונית ונוסע, אבל לא הביתה. הוא נוסע ללונדון, מרחק של כשעה וחצי נסיעה, אל בית החולים והאישה שמחכה לו שם היא לא אשתו.

הרבה מאוד לחץ מתנקז לנסיעה של שעה וחצי. לוק מוכרח לבצע כמה טלפונים בדרך (ודיבורית משוכללת שתקל עליו לעשות זאת): הוא צריך להתקשר הביתה, לבשר לאשתו ולילדים שהוא לא מגיע הביתה לראות איתם את משחק הכדורגל שקבעו לראות יחדיו ולהסביר למה. הוא צריך לדבר עם המנהל שלו, להודיע שבאופן חסר אחריות הוא לא יגיע ליציקה המאוד חשובה שתתרחש מחר בבוקר וגם עם העובד הצעיר והמבוהל שיצטרך לעשות את זה במקומו וגם עם האישה שבבית החולים.

צוות השחקנים
------------

### משחק

* טום הארדי – איבן לוק

### דיבוב

* רות וילסון – קטרינה
* אוליביה קולמן – בת'אן
* אנדרו סקוט – דונאל
* בן דניאלס – גארת'
* טום הולנד – אדי
* ביל מילנר – שון
* דני וב – קסידי
* אליס לו – האחות מרגרט
* סיילס קרסון – ד"ר גולו
* לי רוס – דייווידס

הפקה
----

כמעט כל הסרט מתרחש בתוך רכב ה-BMW X5 של לוק שנע בכביש M6. הצילומים התרחשו בזמן אמת בטווח זמן של לילות בודדים.

קישורים חיצוניים
----------------

* אתר האינטרנט הרשמי של לוק
* "לוק", במסד הנתונים הקולנועיים IMDb (באנגלית)
* "לוק", באתר נטפליקס
* "לוק", באתר AllMovie (באנגלית)
* "לוק", באתר Rotten Tomatoes (באנגלית)
* "לוק", באתר Box Office Mojo (באנגלית)
* "לוק", באתר Metacritic (באנגלית)
* "לוק", באתר אידיבי
* "לוק", תסריט הסרט באתר Scripts.com (באנגלית)
* "לוק", במסד הנתונים הקולנועיים KinoPoisk (ברוסית)

### ביקורות

* ביקורת על הסרט לוק באתר סינמסקופ
* ynet‏,
* "לוק", סקירה, אתר סריטה
* הארץ, "לוק", סרט נסיוני אבל מרגש
* וואלה!, "לוק": סרט אנטי-קולנועי מרתק המתרחש בלוקיישן מצומצם אחד
**ניר דובדבני** (נולד ב-8 ביולי 1973) הוא איש עסקים, מנטור ומרצה ישראלי, בעלים של קבוצת דובדבני - חברה למתן שירותי ייעוץ וליווי עסקי. בעבר היה שחקן כדוריד, קפטן קבוצת מכבי קריית מוצקין ושחקן נבחרת ישראל בכדוריד בעבר. כיהן כחבר מועצה בקריית מוצקין (2003 - 2013).

ביוגרפיה
--------

דובדבני נולד וגדל בקריית מוצקין. בנעוריו התחנך בפנימיית בית הספר לקציני ים בעכו. בשנת 1991 התגייס לחטיבת הצנחנים. לאחר שירותו הצבאי, סיים בהצטיינות תואר ראשון ותואר שני בביקורת פנים באוניברסיטת חיפה.

בשנת 1982 החל לשחק כדוריד בקבוצת הנוער של מכבי קריית מוצקין. בשנת 1990 עבר לשחק בקבוצה הבוגרת ובהמשך מונה לקפטן הקבוצה. בשנת 1995 החל לשחק בנבחרת ישראל בכדוריד. בעונת 1999/2000 הוביל את קבוצתו למקום השני בליגת העל בכדוריד. בעונת 2000/2001 הוביל את קבוצתו לראשונה לשחק בטורניר, **גביע אירופה לקבוצות**. הקבוצה הפסידה בסיכום שני משחקיה לקבוצת "דניס טורקו" מפינלנד והודחה מהמשך הטורניר.

לאחר פרישתו מכדוריד, החל בשנת 2000 לעבוד ברשת הולמס פלייס בתפקיד ניהולי, ובשנת 2007 מונה למנהל המועדונים של הרשת בישראל, בספטמבר 2008 סיים את תפקידו כמנהל הסניפים ומונה למנהל פיתוח עסקי של הרשת.

בשנת 2010 הקים את חברת RND, המספקת שירותי ייעוץ עסקי, ליווי ואימון, וכוללת כ-300 עובדים ופרילאנסרים - אנשי מכירות, מוקדנים ואנשי שיווק. במסגרת החברה, הוא מעביר סדנאות והרצאות לעובדי חברות הגדולות במשק ובהן בנק דיסקונט לישראל, בזק בינלאומי, פלאפון תקשורת, סופר-פארם, שופרסל, מכון וינגייט ועוד. בבעלות הקבוצה סניפים של רשת Re:bar, חברת מיתוג עסקים, חברה לאוטומציות והפקת סרטונים לעסקים.

בינואר 2022 מכר 50% מקבוצת דובדבני RND ליזם ואיש העסקים אבי פרץ. באוגוסט 2022 רכשה הקבוצה 50% מקבוצת אלון אולמן.

כתב את שלושת רבי-המכר "פשוט למכור הרבה יותר", "להיות alpha בעסקים", ו"המחיר למשתפן", אשר בהם הוא פורס את שיטת "אלפא לניהול אפקטיבי בעסקים" ואת מודל "הכוכב" להגדלת מכירות.

דובדבני מתגורר ברמת השרון. הוא נשוי לקרן, ולזוג שתי בנות משותפות. הוא אב לשני ילדים נוספים מנישואים קודמים.

ספריו
-----

* **בסוף יצא לך ארנב**, הוצאת מדיה 10,‏ 2015.
* **להיות alpha בעסקים**, הוצאת ספרי ניב, 2020.
* **המחיר למשתפן**, הוצאת ספרי ניב, 2021.

קישורים חיצוניים
----------------

ויקישיתוף מדיה וקבצים בנושא **ניר דובדבני** בוויקישיתוף
* אתר האינטרנט הרשמי של קבוצת ניר דובדבני
* ניר דובדבני, ברשת החברתית פייסבוק

* ניר דובדבני, ברשת החברתית אינסטגרם
* סרטונים בערוץ של ניר דובדבני, באתר יוטיוב
* לזכרו של יריב - משחק ראווה בהשתתפות נבחרת ישראל, באתר איגוד הכדוריד בישראל, 15 במאי 2022

הערות שוליים
------------

1. ↑  פרץ סופר, כדוריד: האיגוד האירופי העניש את קרית מוצקין, באתר ynet, 17 בינואר 2001
2. ↑  ניר דובדבני מונה למנהל רשת הולמס פלייס, באתר ביזפורטל
3. ↑  ניר דובדבני: מנהל פיתוח עסקי בהולמס פלייס, באתר News1 מחלקה ראשונה
4. ↑  המנטור שעשה אקזיט: ניר דובדבני שווה 37 מיליון שקל, באתר וואלה!
5. ↑  בסוף יצא לך ארנב - ניר דובדבני, באתר הוצאת מדיה 10
6. ↑  להיות ALPHA בעסקים, באתר הוצאת ספרי ניב
7. ↑  המחיר למשתפן, באתר הוצאת ספרי ניב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007590446005171
* LCCN: n2024001594
* VIAF: 317130456
* WorldCat (עם VIAF): 317130456

 |
**עפעופי, מצמוצי והנהון** (באנגלית: **Wynken, Blynken and Nod**, "ווינקן, בלינקן ונוד") הוא סרט קצר מונפש אמריקאי, אשר מבוסס על שיר הערש "Wynken, Blynken, and Nod" מאת יוג'ין פילד. הסרט, אשר משמש כסרט ה-69 בסדרת הסרטים "סימפוניות טיפשיות", בוים על ידי גרהם הייד, נכתב על ידי מריל דה מריס וורנון סטלינגס, הופק על ידי וולט דיסני והולחן על ידי לי הרליין. הסרט הופק על ידי אולפני ההנפשה של וולט דיסני והופץ על ידי RKO בארצות הברית ב-27 במאי 1938. אורך הסרט הוא כ-8 דקות.

סרט זה הוא השני בסדרה שמבוסס על שיר מאת פילד, לאחר הסרט "ארץ ערש" משנת 1933 שמבוסס על אוסף השירים שלו "Lullaby-Land: Songs Of Childhood". הפקת הסרט תוכננה להתחיל בינואר 1934, אך כתיבת התסריט החלה רק שנה לאחר מכן. הסיבה לכך היא הפקת הסרט המונפש העלילתי באורך מלא "שלגיה ושבעת הגמדים" שיצא לאקרנים בשנת 1937. לשלושת התינוקות שמככבים בסרט יש קווי דמיון לדמותו של מייקל דרלינג, אחיה הקטן של וונדי מהסרט "פיטר פן" משנת 1953.

מאז יציאת הסרט לאקרנים, הוא הופץ במדיות נוספות, ביניהן הפרק העשרים של סדרת הטלוויזיה "Sing Me a Story with Belle" ובכרך השני של סדרת התקליטורים "אגדות דיסני". הכרך השני הופץ בישראל בדיבוב עברי בשנת 2005 על ידי פורום פילם, כשהסרט נכלל בו. ב-6 באוקטובר 2023 הסרט עלה לשירות הסטרימינג דיסני+.

תקציר העלילה
------------

הסרט עוקב אחר שלושה תינוקות, עפעופי, מצמוצי והנהון, אשר שטים בירח בתוך נעל עץ כדי לצוד כוכבים. הסרט מתחיל ומסתיים עם שיר הערש "Wynken, Blynken, and Nod" מאת יוג'ין פילד, אשר בוצע בגרסת המקור על ידי מרי מודר. בדיבוב העברי השיר מבוצע על ידי לימור שפירא בבימויה של שפרירה זכאי.

ביקורות
-------

בספר "The Disney films" שנכתב על ידי מבקר הקולנוע האמריקאי ליאונרד מלטין נכתב שהסרט "הוא אקסטרווגנטי כמו כל הפקה של דיסני; הוא קבע סטנדרט שהיה כנראה אקסטרווגנטי מכדי לשמור עליו, כאשר רוב המאמצים הופנו להפקת סרטים עלילתיים בסוף שנות ה-30. לאחר 1940 הקריקטורות הייחודיות הללו יצאו מלוח הזמנים של ההפקה של דיסני".

לינדזי מאייר כתב על הסרט באתר "DVDizzy" שהוא "אלגנטי למדי", ושניתן לראות שהוא "משלב טכניקות רבות שנלמדו ושוכללו על ידי אמני דיסני".

קישורים חיצוניים
----------------

* "עפעופי, מצמוצי והנהון", במסד הנתונים הקולנועיים IMDb (באנגלית)
* "עפעופי, מצמוצי והנהון", באתר AllMovie (באנגלית)
* "עפעופי, מצמוצי והנהון", באתר דיסני+ סרטים (באנגלית)
* "עפעופי, מצמוצי והנהון", במסד הנתונים הקולנועיים KinoPoisk (ברוסית)

הערות שוליים
------------

1. 1 2  הצד האחורי של ה-DVD "אגדות דיסני - חלק 2" בעברית
2. ↑  צוות האתר, Disney+ to Debut 27 Restored Classic Walt Disney Animation Studios Shorts, באתר D23‏, 19 ביוני 2023
3. ↑  הספר "The Disney films" מאת ליאונרד מלטין, יצא לאור ב-1973
4. ↑  לינדזי מאייר, Silly Symphonies: The Historic Musical Animated Classics DVD Review, באתר DVDizzy‏, 18 במרץ 2006
**MTV ישראל** הוא ערוץ טלוויזיה ישראלי בבעלות חברת ויאקום המשדר סרטונים של מוזיקה פופולרית בישראל ובעולם 24 שעות ביממה החל משנת 2011. הערוץ משודר באפיק 189 ב-HOT וב-NEXT TV, ובאפיק 75 ב-yes - כאשר ב-HOT וב-NEXT TV משודרות בנוסף תוכניות רכש בערוץ נפרד הנקרא MTV סדרות, אשר נמצא באפיק 186.

היסטוריה
--------

סמליל אם.טי וי. ישראל הראשון, החל מ-2007
ערוץ MTV אירופה החל את שידוריו בישראל ב-13 במרץ 1990 בחברות הכבלים ופעל במשך יותר משני עשורים בהם צבר פופולריות רבה בקרב הנוער הישראלי והגביר את החשיפה למוזיקה הלועזית אשר הובילה לעלייה בצריכה של להיטים, הן בתחנות הרדיו והן בחנויות, כשבשיא הביקוש הגיעו כוכבי פופ בינלאומיים רבים להופעות בארץ.

בעקבות ההצלחה וכחלק מתוכנית של רשת MTV העולמית להמקים את הערוץ במדינות ברחבי העולם, ב-1 בדצמבר 2007 היא השיקה יחד עם שותפתה המקומית ענני תקשורת את אתר MTV.co.il בשפה העברית אשר הציג חדשות ומידע על המוזיקה בארץ ובעולם, זאת לצד הצעות לצפייה בסרטוני מוזיקה במסך מלא וסדרות מקור מתורגמות לפי דרישה. האתר בו הושקעו כמיליון דולר הוכתר כהצלחה, ישראל הפכה לשוק מועדף וכשנתיים לאחר מכן הכריז סגן נשיא MTV באבניט סיין על עלייתו של ערוץ MTV ישראלי.

ב-17 בינואר 2011 הוחלף ערוץ MTV אירופה ב-MTV ישראל בכבלים ובלוויין באפיקים 89 ו-75 בהתאמה, שהפך לערוץ MTV ה-64 במספר שמושק מחוץ לארצות הברית, עם השקעה של כ-6 מיליון שקלים בערוץ החדש. שני ההבדלים המרכזיים בלוחות השידורים הם שילוב סרטוני מוזיקה ישראלית עם אלו בלועזית ושידור רציף של התכנים ללא פרסומות כאשר הקריינות והמעברונים בשפה העברית ותוכניות המקור מתורגמות.

ערוץ MTV סדרות
--------------

בינואר 2015 החליטה HOT לפצל את הערוץ לשניים, ערוץ MTV המשדר מוזיקה בלבד וערוץ MTV סדרות המשדר הפקות מקור מתורגמות וטקסי פרסים. התוכניות גם זמינות לצפייה בשירות ה-VOD של חברת yes.

### תוכניות בהווה

* בגרות באימהות
* חוקי המשיכה
* לינדזי לוהן ביץ' קלאב
* קטפיש
* שרוטים
* שרלוט שואו
* חוף האקסים

### תוכניות בעבר

* 16 מתוק
* Made
* אוקוורד
* איי קנדי
* ביוויס ובאטהד
* בתולים
* ג'ורדי שור
* דריה
* דייט מהגיהנום
* החיים הקשים של אר ג'יי ברגר
* העולם האמיתי
* העמק
* חוף ג'רזי
* מתוחים
* סנוקי וג'ייוואו
* ספרינג ברייק עם סבא
* עושות בכאילו
* פלוריבמה שור
* פרומאניה
* שמנים לשעבר
* תיכון בהריון
* תקוע עם קעקוע

### הפקות מקור

* פרסי המוזיקה של MTV ישראל
* שרוטים ישראל

קישורים חיצוניים
----------------

* 

* אתר האינטרנט הרשמי של MTV ישראל
* MTV ישראל, ברשת החברתית פייסבוק

* MTV ישראל, ברשת החברתית אינסטגרם

* MTV ישראל, סרטונים בערוץ היוטיוב

הערות שוליים
------------

1. ↑  ערוץ MTV ישראל יוצא לדרך, באתר וואלה!‏, 16 בינואר 2011
2. ↑  יום בהיסטוריה - חודש מרץ, היסטוריה על המפה
3. ↑  אבי גולדברגר‏, הריאליטי הרג את כוכב הווידאו: 35 שנה ל-MTV, באתר וואלה!‏, 04 באוגוסט 2016
4. ↑  MTV launches Israeli channel online, באתר DigitalSpy, ב-23 באוקטובר 2007
5. ↑  ערוץ MTV ישראל עוקף את הטלוויזיה, ועולה ברשת, באתר TheMarker‏, 24 באוקטובר 2007
6. ↑  מיכל תוסייה כהן, סגן נשיא ב-MTV: "בשנה הבאה יעלה לאוויר MTV ישראל", באתר כלכליסט, 25 באוקטובר 2009
7. ↑  נמרוד דביר, ערוץ MTV ישראל יעלה מחר לאוויר, באתר nrg‏, 16 בינואר 2011